Tema: Aplinkoje rastų objektų/elementų rūšiavimas pagal spalvą.

Tikslas: Įtvirtinti rūšiavimo pagal spalvą įgūdžius.

Uždaviniai:

1. Rasti aplinkoje kelių spalvų objektus/elementus pagal pavyzdį.
2. Priskirti rastas gamtines medžiagas konkrečiai spalvai plakate.
3. Gerinti bendradarbiavimo įgūdžius.
4. Pratinti(s) tausoti gamtą.
5. Judėti gryname ore.

Kompetencijos: Pažinimo, socialinė, sveikatos saugojimo.

Priemonės: Spalvų plakatas, saugos liemenės, maišas šiukšlėms.

Vertinimas: Žodinis, simboliniais paveikslėliais, idiografinis elektroniniame dienyne; mokinių įsivertinimas simboliniais paveikslėliais, plojimu, mimika, garsais.

Metodai: Demonstravimas-stebėjimas, pokalbis, savarankiškas darbas, darbas grupėje, darbas su pagalba.

Vieta: Vilniaus Šilo ugdymo centro kiemas bei Lakštingalų gatvė, kurioje yra mokykla. Gali būti bet kuri miesto erdvė, kur ieškoma spalvų elementų.

Klasė: 6-8 lavinamoji (dideli specialieji ugdymo(si) poreikiai).

Temos sąvokos: žalia, balta, geltona, raudona, mėlyna, juoda, ruda spalvos; saugoti gamtą.

|  |  |  |
| --- | --- | --- |
| Pamokos dalys | Turinys | Pastabos |
| Pasiruošimas pamokai | 1.Apžiūrėti kokių spalvų yra būsimos pamokos aplinkoje; šiuo konkrečiu atveju: mokyklos kieme ir miške šalia mokyklos.  2. Pasigaminti spalvų plakatą. Pagrindas – A2 formato kartonas, spalvotiems elementams užklijuoti reikalinga abipusė lipni juosta. | Plakato pavyzdys pateikiamas pamokos medžiagoje. |
| Motyvacinė dalis | Mokytoja paskelbia vaikams, kad vyks pamoka-staigmena: žaisime detektyvą gatvėje, kurioje yra mokykla - ieškosime pasimetusių spalvų. Parodo mokiniams plakatą, kurio dešinėje pusėje tuščia – čia klijuosime surastas spalvotas gamtines medžiagas.  Tačiau dalyvauti pamokoje gali tik tie, kurie pasižada: 1.saugoti gamtą – atsargiai skinti tik po vieną-kitą lapelį ar žiedelį, 2.saugoti save – neiti į važiuojamąją gatvės dalį, dėvėti saugos liemenę. Mokytoja prašo pakelti rankas tų, kurie pasižada.  Apsirengiame, taip pat ir saugos liemenes, einame į mokyklos kiemą. | 5-7 min. |
| Pagrindinė dalis | 1. Kieme mokinių prašoma surasti kelias spalvas pagal   pavyzdį – parodoma spalva plakate ir prašoma surasti tokią spalvą aplinkoje. Mokiniui ar grupelei suradus reikiamos spalvos objektą/elementą ir parodžius mokytojai, pasakomas spalvos pavadinimas, plakate šalia spalvos klijuojama šypsenėlė.  Kai jau radome visų spalvų pavyzdžių, einame pro mokyklos vartus į gatvę.   1. Praėjus palei mokyklos tvorą ir priėjus mišką, vaikų   prašoma apsidairyti ir nuskinti patikusį lapelį ar žiedelį. Sugrįžę prie mokytojos, mokiniai plakate ieško tokios spalvos kaip surastas lapas ar žiedas ir priklijuoja savo radinį šalia, ant lipnios juostelės. Mokinys, jei gali, arba mokytoja pasako spalvos pavadinimą.   1. Pertraukėlė. Pastebima, kad miške yra šiukšlių.   Primenama, kad reikia mylėti, saugoti gamtą. Galime padėti gamtai surinkdami šiukšles. Tai ir darome kelias minutes.   1. Mokinių prašoma atrasti dar po 2-3 lapus,   žiedus ar kitokias gamtos medžiagas bei priskirti juos kažkuriai plakato spalvai. Kartojami ir spalvų pavadinimai.   1. Jei kažkurios spalvos gamtinių medžiagų surasta   labai mažai (pvz. rudos)– prašoma ieškoti daugiau reikiamos spalvos elementų.   1. Atkreipiamas dėmesys, kad kai kurių spalvų   gamtinių medžiagų miške nerandame. Prašoma gerai apsidairyti, pažvelgti ir į apačią, ir į viršų, ir parodyti kur yra melsva, juoda, raudona spalvos (dangus, žemė, raudonas mokytojos šalikėlis). Suradus reikiamą spalvą, pasakomas spalvos pavadinimas, plakate šalia spalvos klijuojama šypsenėlė. | 30-35 min.  Kai kuriems mokiniams reikia pagalbos žodžiu, gestu ar fizinės pagalbos.  Spalvos pavadinimą pasako mokinys, jei geba, arba mokytoja. |
| Refleksija | Apžiūrime spalvų plakatą – ar daug gamtinių medžiagų radome, ar daug šypsenėlių priklijuota. Darome išvadą – aplinkoje daug spalvų, dingusios spalvos surastos!  Mokytoja įvertina mokinių darbą žodžiu ir simboliniais paveikslėliais; mokiniai įsivertina – paploja sau ar pasidžiaugia savimi taip kaip sugeba.  Grįžtame mokyklą. | 5-7 min. |